Ein af þremur niðurrennslisholum við Þeistareyki sprakk í dag og stendur 50 - 100 metra hár gufustrókur upp úr henni . Hreinn Hjartarson , yfirverkfræðingur Landsvirkjunar á staðnum , segir í samtali við mbl.is að vatnið sé um 200 gráðu heitt , en holan verður kæld niður á næstu dögum áður en loki verður settur á hana . „ Holan fór í gos og nú sprautast upp í loftið heit gufa , “ segir Hreinn . Hann tekur fram að ekkert skemmist við þetta og því sé ekkert stress í mönnum heldur verði 30 sekúndu metrum af köldu vatni dælt niður í aðra holu sem er í um 20 metra fjarlægð til að kæla svæðið yfir næstu daga .